
Setiap Amalan Bergantung Dengan Niat 

Hadith : 

Rasulullah saw. Bersabda yang maksudnya: 

"Sesungguhnya sah atau tidak sesuatu amalan itu, bergantung pada niat. Dan setiap sesuatu pekerjaan 
itu apa yang diniatkan. Maka sesiapa yang berhijrah semata mata taat kepada Allah dan Rasulnya, 
maka hijrahnya itu diterima oleh Allah dan Rasulnya. Dan sesiapa yang berhijrah kerana keuntungan 
dunia yang dikejarnya, atau kerana perempuan yang akan dikahwini, maka hijrahnya itu terhenti pada 
apa yang ia niat hijrah kepadanya". 

Bukhari Muslim 


Huraian 

Peranan niat adalah amat penting dalam kehidupan manusia, kerana niat menentukan 
segala galanya samaada jujur atau tidak jujurnya, sama ada ikhlas atau tidak iklas 
seseorang itu atau sebagainya, semuanya bergantung dengan niat. 

Ulama' kaum muslimin meletakkan niat itu sebagai rukun pertama dalam semua ibadat. 
Bahkan untuk membedakan antara ibadat dengan adat hanyalah dengan niat. Jika niatnya 
baik, baiklah amalannya dan begitulah seterusnya. 

Sesuatu perbuatan adat jika diniatkan mengikut tuntunan dan keredaan Allah dan 
Rasulullah maka ia berubah menjadi ibadat dan mendapat pahala. 

Penghijrahan manusia dari satu tempat kesatu tempat dari satu tugas kesuatu tugas. Dari 
satu hajat kesuatu hajat semuanya akan dilaksanakan mengikut apa yang diniatkan. 



